Daniël 11 — Wagtoring – AANLYN BIBLIOTEEK
Konings van Persië en Griekeland (1-4)
Koning van suide en van noorde (5-45)
Eiser sal opstaan (20)
Leier van verbond gebreek (22)
God van vestings vereer (38)
Stotery tussen koning van suide en koning van noorde (40)
Ontstellende berigte uit ooste en noorde (44)
2017/10, bl. 4
Of "redelike ooreenkoms".
Of "sal met redelike voorwaardes kom".
Moontlik 'n belastingeiser. Of "taakgewer".
Of moontlik "sal sonder waarskuwing".
+Ge 15:18; Han 3:25
Of moontlik "Sonder waarskuwing".
+Ge 10:4; Nu 24:24; Jes 23:1; Jer 2:10; Ese 27:6
Of "Met die hulp van".
Of moontlik "wat hy erken".
Of "met die horings teen hom stoot".
Dan. 11:22Ge 15:18; Han 3:25
Dan. 11:30Ge 10:4; Nu 24:24; Jes 23:1; Jer 2:10; Ese 27:6
11 Die engel het verder gesê: "In die eerste jaar van Darius+ die Meder het ek hom bygestaan en versterk. 2 Wat ek nou vir jou gaan sê, is die waarheid:
"Kyk! Nog drie konings sal oor Persië regeer, en die vierde sal groter rykdom opgaar as al die ander. En wanneer hy weens sy rykdom sterk word, sal hy alles inspan om teen die koninkryk van Griekeland te veg.+
3 "En 'n magtige koning sal opstaan en hy sal met groot mag regeer+ en doen net wat hy wil. 4 Maar wanneer hy baie magtig is, sal sy koninkryk opgebreek word en na die vier windrigtings toe verdeel word.+ Dit sal nie aan sy nakomelinge behoort nie, en dit sal nie soos sy heerskappy wees nie, want sy koninkryk sal uitgeruk word en aan ander behoort.
5 "En die koning van die suide, dit wil sê een van sy bevelvoerders, sal sterk word, maar daar sal iemand wees wat die oorhand oor hom kry en wat met groter mag as hy sal regeer.
6 "Ná 'n aantal jare sal hulle 'n ooreenkoms maak, en die dogter van die koning van die suide sal na die koning van die noorde toe kom om 'n ooreenkoms* te maak. Maar sy sal nie haar mag behou nie, en hy sal val en sy mag verloor. Sy sal oorgelewer word, sy en dié wat haar inbring, sowel as haar pa en die een wat haar in daardie tyd sterk maak. 7 En 'n spruit uit haar wortels sal in sy posisie opstaan, en hy sal na die leërmag kom en teen die vesting van die koning van die noorde kom en teen hulle optree en die oorhand kry. 8 Hy sal selfs met hulle gode, met hulle metaalbeelde, met hulle kosbare voorwerpe van silwer en van goud en met gevangenes na Egipte kom. Hy sal 'n aantal jare wegbly van die koning van die noorde, 9 wat teen die koninkryk van die koning van die suide sal kom, maar na sy eie land sal teruggaan.
10 "Sy seuns sal gereedmaak vir oorlog en 'n baie groot leërmag bymekaarmaak. Hy sal beslis optrek en soos vloedwaters deur die land stroom. Maar hy sal teruggaan, en hy sal die hele pad tot by sy vesting oorlog voer.
11 "En die koning van die suide sal verbitterd word en sal uitgaan en teen hom veg, dit wil sê teen die koning van die noorde. En hy sal 'n groot menigte bymekaarmaak, maar die menigte sal in daardie een se hand gegee word. 12 En die menigte sal weggeneem word. Hy sal hoogmoedig word, en hy sal tienduisende vernietig, maar hy sal nie van sy sterk posisie gebruik maak nie.
13 "Die koning van die noorde sal teruggaan en 'n groter menigte as die eerste een bymekaarmaak. En aan die einde van die tye, ná 'n aantal jare, sal hy beslis kom met 'n groot en goed toegeruste leërmag. 14 In daardie tyd sal baie teen die koning van die suide opstaan.
"En die gewelddadige mense onder jou volk sal opgesweep word in 'n poging om 'n visioen te laat waar word, maar hulle sal struikel.
15 "En die koning van die noorde sal kom en 'n beleëringswal oprig en 'n versterkte stad inneem. En die leërmagte* van die suide sal nie staande bly nie, en ook nie sy beste manne nie. Hulle sal nie die krag hê om staande te bly nie. 16 Die een wat teen hom kom, sal doen net wat hy wil, en niemand sal voor hom staande bly nie. Hy sal in die Pragtige Land staan,+ en hy sal die vermoë hê om te vernietig. 17 Hy sal vasbeslote wees om met die volle krag van sy koninkryk te kom. Hy sal 'n ooreenkoms maak,* en hy sal suksesvol wees in wat hy doen. En hy sal toegelaat word om die ondergang van die dogter te veroorsaak. En sy sal nie staande bly nie, en sy sal nie syne bly nie. 18 Hy sal terugdraai na die kuslande en baie lande verower. En 'n bevelvoerder sal die vernedering wat hy weens hom verduur het, laat ophou, en dit sal tot 'n einde kom. Hy sal die vernedering oor daardie een laat kom. 19 Dan sal hy terugdraai na die vestings van sy eie land, en hy sal struikel en val, en hy sal nie gevind word nie.
20 "In sy posisie sal daar iemand opstaan wat 'n eiser* deur die pragtige koninkryk laat trek. En binne 'n paar dae sal hy vernietig word, maar nie weens woede of oorlog nie.
21 "In sy posisie sal daar iemand opstaan wat gehaat* word, en hy sal nie koninklike waardigheid ontvang nie. En hy sal gedurende 'n tyd van veiligheid* inkom en die koninkryk deur middel van bedrog verkry. 22 En die leërmagte* wat soos vloedwaters sal wees, sal weens hom weggevee word, en hulle sal gebreek word, net soos die Leier+ van die verbond.+ 23 Weens hulle ooreenkoms met hom, sal hy bedrog pleeg en optrek en magtig word deur middel van 'n klein nasie. 24 In 'n tyd van veiligheid* sal hy in die beste dele van die provinsie ingaan en doen wat sy voorvaders nie gedoen het nie. Hy sal buit en goedere onder hulle verdeel, en hy sal planne teen vestings beraam, maar net vir 'n tyd.
25 "Hy sal met krag en moed teen die koning van die suide optrek met 'n groot leërmag. En die koning van die suide sal hom vir die oorlog gereedmaak met 'n uiters groot en magtige leërmag. En hy sal nie bly staan nie, want hulle sal planne teen hom beraam. 26 En dié wat sy kos eet, sal sy ondergang veroorsaak.
"En sy leërmag sal weggevee word, en baie sal doodgemaak word.
27 "Die harte van hierdie twee konings sal geneig wees om te doen wat sleg is, en hulle sal by een tafel sit en vir mekaar leuens vertel. Maar niks sal slaag nie, want die einde sal op die vasgestelde tyd kom.+
28 "En hy sal met baie goedere na sy land teruggaan, en sy hart sal teen die heilige verbond wees. Hy sal suksesvol wees en na sy land teruggaan.
29 "Op die vasgestelde tyd sal hy terugkom, en hy sal teen die suide optrek. Maar hierdie keer sal dit nie soos voorheen wees nie, 30 want die skepe van Kittim+ sal hom aanval, en hy sal verneder word.
"Hy sal teruggaan en sy woede* uitstort oor die heilige verbond,+ en hy sal suksesvol wees. En hy sal teruggaan en aandag gee aan dié wat die heilige verbond verlaat. 31 Hy sal leërmagte* uitstuur, en hulle sal die heiligdom+ – die vesting – ontheilig en die gereelde offerande* verwyder.+
"En hulle sal die walglike ding wat verwoesting veroorsaak, oprig.+
32 "En deur middel van vleiende* woorde sal hy dié wat goddeloos teen die verbond optree, afvallig maak. Maar die volk wat hulle God ken, sal oorwin en suksesvol wees. 33 En dié wat onder die volk insig het,+ sal baie mense help om begrip te verkry. En hulle sal 'n aantal dae lank struikel weens die swaard en die vlam, weens gevangenskap en plundering. 34 Maar wanneer hulle struikel, sal hulle 'n bietjie hulp ontvang. En baie sal deur middel van slinkse woorde by hulle aansluit. 35 En party van dié wat insig het, sal struikel, sodat daar weens hulle 'n suiwering en 'n reiniging kan plaasvind,+ tot die tyd van die einde toe. Want dit is vir die vasgestelde tyd.
36 "Die koning sal doen net wat hy wil, en hy sal hoogmoedig optree en homself bo elke god stel. En hy sal skokkende dinge sê teen die God van die gode.+ En hy sal suksesvol wees totdat die veroordeling tot 'n einde kom, want dít waarop besluit is, moet gebeur. 37 Hy sal geen respek hê vir die God van sy vaders nie. En hy sal ook geen respek hê vir die begeerte van vrouens of vir enige ander god nie, maar hy sal homself bo almal stel. 38 Maar hy sal eerder eer gee aan die god van vestings. Aan 'n god wat sy vaders nie geken het nie, sal hy eer gee deur middel van goud en silwer en edelstene en kosbare dinge. 39 Met* 'n vreemde god sal hy optree teen die sterkste vestings. Hy sal groot eer gee aan dié wat aan hom erkenning gee,* en hy sal hulle oor baie laat regeer. En hy sal die grond teen 'n prys uitdeel.
40 "In die tyd van die einde sal die koning van die suide in 'n stotery met hom betrokke raak,* en die koning van die noorde sal hom bestorm met strydwaens en perderuiters en baie skepe. En hy sal in die lande ingaan en soos vloedwaters daardeur stroom. 41 Hy sal in die Pragtige Land ingaan,+ en baie lande sal verslaan word. Maar Edom en Moab en die vernaamste deel van die Ammoniete sal nie in sy mag* beland nie. 42 Hy sal sy hand teen die lande bly uitsteek, en Egipte sal dit ook nie vryspring nie. 43 En hy sal beheer hê oor die versteekte skatte van goud en silwer en oor al die kosbare dinge van Egipte. En die Libiërs en die Etiopiërs sal hom volg.
44 "Maar berigte uit die ooste* en uit die noorde sal hom ontstel, en hy sal met groot woede uitgaan om te verwoes en om baie te vernietig. 45 En hy sal sy koninklike tente* tussen die groot see en die berg van die Pragtige Land opslaan,+ en hy sal aan sy einde kom, en daar sal vir hom geen helper wees nie.